CELEX: 32015D2260
Language: sk
Date: 2015-12-03 00:00:00
Title: Vykonávacie rozhodnutie Komisie (EÚ) 2015/2260 z 3. decembra 2015, ktorým sa zrušuje rozhodnutie 2008/630/ES o mimoriadnych opatreniach týkajúcich sa kôrovcov dovážaných z Bangladéša a určených na ľudskú spotrebu [oznámené pod číslom C(2015) 8472] (Text s významom pre EHP)

5.12.2015   
            
            
               SK
            
            
               Úradný vestník Európskej únie
            
            
               L 321/58
            
         VYKONÁVACIE ROZHODNUTIE KOMISIE (EÚ) 2015/2260
   z 3. decembra 2015,
   ktorým sa zrušuje rozhodnutie 2008/630/ES o mimoriadnych opatreniach týkajúcich sa kôrovcov dovážaných z Bangladéša a určených na ľudskú spotrebu
   
      
         [oznámené pod číslom C(2015) 8472]
      
   
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (1), a najmä na jeho článok 53 ods. 1 písm. b) bod ii),
   keďže:
   
               (1)
            
            
               Rozhodnutie Komisie 2008/630/ES (2) bolo prijaté potom, čo boli v kôrovcoch dovážaných do Únie z Bangladéša a určených na ľudskú spotrebu (ďalej len „produkty“) zistené rezíduá veterinárnych liekov a nepovolených látok.
            
         
               (2)
            
            
               V rozhodnutí 2008/630/ES sa stanovuje, že členské štáty majú povoliť dovoz týchto produktov do Únie za predpokladu, že sú k nim priložené výsledky analytickej skúšky vykonanej v mieste pôvodu, aby sa zaručilo, že nepredstavujú nebezpečenstvo pre ľudské zdravie (ďalej len „analytická skúška“).
            
         
               (3)
            
            
               Komisia vykonala v Bangladéši od 20. apríla 2015 do 30. apríla 2015 audit (3) (ďalej len „audit“), aby posúdila kontrolu rezíduí a kontaminantov v živých zvieratách a živočíšnych produktoch vrátane kontrol veterinárnych liekov. V správe z auditu dospela k záveru, že zavedený systém kontroly rezíduí v akvakultúre poskytuje záruky rovnocenné s požiadavkami stanovenými v právnych predpisoch Únie.
            
         
               (4)
            
            
               Počet nevyhovujúcich zásielok výrazne klesol.
            
         
               (5)
            
            
               Na základe výsledkov auditu a veľmi nízkeho počtu nevyhovujúcich zásielok sa nezdá byť potrebné vyžadovať, aby boli k zásielkam produktov dovážaným do Únie z Bangladéša priložené analytické testy. Rozhodnutie 2008/630/ES by sa preto malo zrušiť.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Rozhodnutie 2008/630/ES sa týmto zrušuje.
   Článok 2
   Toto rozhodnutie je určené členským štátom.
   
      V Bruseli 3. decembra 2015
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 31, 1.2.2002, s. 1.
   
      (2)  Rozhodnutie Komisie 2008/630/ES z 24. júla 2008 o mimoriadnych opatreniach týkajúcich sa kôrovcov dovážaných z Bangladéša a určených na ľudskú spotrebu (Ú. v. EÚ L 205, 1.8.2008, s. 49).
   
      (3)  Záverečná správa z auditu vykonaného v Bangladéši od 20. apríla 2015 do 30. apríla 2015 s cieľom posúdiť kontrolu rezíduí a kontaminantov v živých zvieratách a živočíšnych produktoch vrátane kontroly veterinárnych liekov – DG (SANTE) 2015-7517 – MR.
   http://ec.europa.eu/food/fvo/audit_reports/details.cfm?rep_id=3501